神龍初廢逐南荒途出郴口北望蘇耽山
作者：沈佺期
朝代：唐

paragraphs: 少曾讀仙史，知有蘇耽君。
流望來南國，依然會昔聞。
泊舟問耆老，遙指孤山雲。
孤山郴郡北，不與衆山羣。
重崖下縈映，嶛嶢上乣紛。
碧峰泉附落，紅壁樹傍分。
選地今方爾，昇天因可云。
不才予竄迹，羽化子遺芬。
將覽成麟鳳，旋驚禦鬼文。
此中迷出處，含思獨氛氳。